Diari Oficial de la Generalitat Valenciana


Sumari del DOGV 5143, del 25-11-2005 (2005/12175)

RESOLUCIÓ de 14 de novembre de 2005, de la Direcció General d'Administració Autonòmica, per la qual s'adjudiquen destinacions als participants en el Concurs de Mèrits núm. 54/2005, per a la provisió de llocs de treball reservats al Cos d'Inspectors de Tributs de la Generalitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5143

Data del DOGV
:   25-11-2005

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2005/12335


Organisme emissor
:   Conselleria de Justícia, Interior i Administracions Públiques

Tipus de document
:   Resolució

RESOLUCIÓ de 14 de novembre de 2005, de la Direcció General d'Administració Autonòmica, per la qual s'adjudiquen destinacions als participants en el Concurs de Mèrits núm. 54/2005, per a la provisió de llocs de treball reservats al Cos d'Inspectors de Tributs de la Generalitat Valenciana. [2005/X12884]
  
Per Resolució de 21 d'abril de 2005, de la Direcció General d'Administració Autonòmica, publicada en el DOGV núm. 5.000, de 6 de maig de 2005, es va convocar el Concurs de Mèrits núm. 54/2005, per a la provisió de llocs de treball reservats al Cos d'Inspectors de Tributs de la Generalitat Valenciana, de conformitat amb el que disposa l'apartat 4 de la disposició transitòria tercera del Decret 139/2000, de 26 de setembre, del Govern Valencià, pel qual s'aprova el Reglament de l'esmentat cos.
  
Finalitzada l'avaluació dels mèrits dels concursants i la resta de tràmits d'execució de la convocatòria, per la Comissió d'Avaluació es va formular, en data 27 d'octubre de 2005, la proposta definitiva d'adjudicació.
  
En virtut d'això, i en exercici de les competències atribuïdes per l'article 18 del Decret 153/2005, de 28 d'octubre, del Govern Valencià, pel qual s'aprova el Reglament Orgànic i Funcional de la Conselleria de Justícia, Interior i Administracions Públiques, resolc:
  
Primer. Adjudicar, amb destinació definitiva, els llocs de treball relacionats en l'annex I de la present Resolució.
  
Segon. Excloure el participant Eduardo Roca Hernaiz, amb NRP 86219010I8, per no reunir els requisits de participació de la base primera de la convocatòria.
  
Tercer. Declarar deserts els llocs de treball números 1.368, 19.787, 19.788 i 20.742.
  
Quart. Cessament i preses de possessió
  
Cessament. El personal que ocupa lloc de treball i ha obtingut destinació en el present Concurs, cessarà d'ofici el dia 30 de novembre de 2005. Igualment cessarà d'ofici, en la mateixa data, el personal que estiga ocupant un lloc de treball adjudicat en el present Concurs.
  
Preses de possessió. L'acte de presa de possessió, a què queda convocat el personal relacionat en l'annex I, tindrà lloc el dia 1 de desembre de 2005, a les 12 hores, en les següents seus, segons la província en què hagen obtingut destinació:
  
a) Direcció Territorial de la Conselleria d'Economia, Hisenda i Ocupació a Alacant, carrer Churruca, 25 (CP 03633).
  
b) Direcció Territorial de la Conselleria d'Economia, Hisenda i Ocupació a Castelló, Plaça Tetuan, 38-39 (CP 12224).
  
c) Secretaria General Administrativa de la Conselleria d'Economia, Hisenda i Ocupació a València, carrer Palau, 12-14, Palau de l'Almirall (CP 46271).
  
Els efectes administratius i econòmics de la presa de possessió seran des de l'1 de desembre de 2005.
  
Cinqué. Recurs
  
La present resolució posa fi a la via administrativa. I d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com amb els articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, els interessats poden interposar recurs de reposició, amb caràcter potestatiu, davant l'òrgan que ha dictat la resolució, en el termini d'un mes, comptador des de l'endemà de la publicació. Alternativament, si no es recorre en reposició, pot interposar-se recurs contenciós administratiu davant el Jutjat Contenciós Administratiu de la ciutat de València, en el termini de dos mesos, comptadors des de l'endemà de la publicació de la present resolució.